Miguel Najdorf

pisi| Miguel Najdorf (1973)
pisi|Groningeni maleturniiril. Pildil esireas vasakult Aleksandr Kotov, Mihhail Botvinnik, Salo Flohr, kohalik linnapea ja  Miguel Najdorf. Tagareas Max Euwe (1946)

Miguel Najdorf (poola keeles Mieczysław Najdorf; 15. aprill 1910 Grodzisk Mazowiecki, Varssavi kubermang – 4. juuli 1997 Málaga, Hispaania) oli juudi päritolu Argentina maletaja, rahvusvaheline suurmeister (1950). 

Najdorf oli 1930. aastatel Poola tugevamaid maletajaid. 1935. aastal ja 1937. aastal tuli ta Poola võistkonna koosseisus maleolümpial kolmandaks. Augustis-septembris 1939 mängis Najdorf maleolümpial Buenos Aireses Poola meeskonna teisel laual (esimesel laual mängis Ksawery Tartakower). Poola tuli teiseks (edestades kahe punktiga kolmandaks tulnud Eesti võistkonda). Pärast mänge otsustas Najdorf seoses puhkenud sõjaga kodumaale mitte naasta (kodumaale jäänud lähedased – abikaasa, tütar, ema ja neli venda – hukkusid holokaustis).  Kohe pärast maleolümpiat toimunud Buenos Airese turniiril jagas Najdorf esikohta koos Paul Keresega. 

Najdorf tuli seitsmel korral Argentina malemeistriks (1951, 1952, 1955, 1960, 1964, 1967, 1975) ja 11 korral võitis või oli kaasvõitja Mar del Plata rahvusvahelise turniiril (1942–1947, 1956, 1959, 1961, 1965, 1969).

Sõjajärgses Euroopas jagas Najdorf 1946. aastal Groningenis tugevakoosseisulise turniiril 4.–5. kohta. Samal aastal Prahas toimunud turniiri Najdorf küll võitis, kuid Nõukogude Liidu ja Ameerika Ühendriikide tippmaletajad jäid turniirile saabumata. 

1948. aastal Saltsjöbadenis peetud esimesel tsoonidevahelisel turniiril jagas Najdorf 6.–9. kohta ja pääses 1950. aastal Budapests peetud pretendentide turniirile, kus ainsa esikuuikusse jõudnud läänemaailma maletajana tuli viiendaks. Mängis ka järgmisel pretendentide turniiril 1953. aastal Zürichis  (6.–7. koht). 1955. aastal Göteborgis peetud tsoonidevahelisel turniiril jagas Najdorf 12.–13. kohta.

1950. aastal võttis Rahvusvaheline Maleföderatsioon (FIDE) kasutusele rahvusvahelise suurmeistri nimetuse. Naidorf oli üks neist, kes sai selle nimetuse kohe samal aastal. 

Võistkondlik esinemine
Najdorf mängis 14 maleolümpial: kolmel korral Poola (1935, 1937, 1939) ja 11 korral Argentina (1950–1956, 1960, 1962, 1966–1970, 1974, 1976) võistkonna koosseisus. Võitnud meeskonnaga neli hõbemedalit (1939, 1950–1952) ja kolm pronksmedalit (1935, 1937, 1962).

 Austusavaldus 
Tema 80.sünnipäeva tähistamiseks korraldati 1990.aastal Buenos Aires rahvusvaheline maleturniir, mida korrati järgnevatel aastatel.  

 Aastal  Võitja  Kodakondsus  # 1990  Vassili Smõslov  José Luis Fernández       M.Najdorf turniir 1990 1991  Mihhail Tal  Julio Granda  Jesús Nogueiras         M.Najdorf turniir 1991 1992  Alexander Chernin     M.Najdorf turniir 1992 1993  Gata Kamsky  Alexsei Širov       M.Najdorf turniir 1993 1994  Valeri Salov     M.Najdorf turniir 1994 1995  Pablo San Segundo  Loek van Wely       M.Najdorf turniir 1995 1996  Sergei Tivjakov  Jordi Magem Badals       M.Najdorf turniir 1996 1997  Maxim Sorokin      M.Najdorf mälesturniir 1997 1998  Michał Krasenkov  Pablo Ricardi  Bent Larsen  Carlos García Palermo  Aleksander Wojtkiewicz             M.Najdorf mälesturniir 1998 1999  Pablo Ricardi      M.Najdorf mälesturniir 1999 2000  Judit Polgár  Victor Bologan       M.Najdorf mälesturniir 2000 2001  Anatoli Karpov      M.Najdorf mälesturniir 2001 2002  Hugo Spangenberg     M.Najdorf mälesturniir 2002

 Viited 

Tunnustus
1993 – Poola Maleliidu auliige
1996 – FIDE auliige

Välislingid

Kategooria:Argentina maletajad
Kategooria:Poola maletajad
Kategooria:Sündinud 1910
Kategooria:Surnud 1997